גד ליאור התמוגג מהחילופים של ליאור זדה בניצחון מול מרמורק, שומר על אופטימיות לקראת המשחק מול רמת-השרון (שישי, 15:00), וקורא לאוהדים לצבוע את טדי באדום-שחור!
את הטור השבוע נפתח בכמה נתונים סטטיסטיים מעודדים. ראשית, העונה הנוכחית, לאחר תריסר מחזורים, היאהטובה בתולדות קבוצת האוהדים הראשונה בכדורגל הישראלי, מאז שעלתה לליגה הלאומיתהמקצוענית.
הפועל קטמון ירושלים היא אחת משתי הקבוצות היחידות בליגה הלאומית שהפסידה העונה רק פעמיים. השנייה היא היורדת מליגת העל והמועמדת לחזור לליגה העליונה, הפועל תל אביב. הפועל קטמון ירושלים ניצבת גם במקום השני במספר השערים הנמוך שספגה עד כה – 10 שערים בלבד, כמו הפועל תל אביב ושער אחד יותר משספגה הפועל כפר סבא. בהבקעת שערים, הפועל שלנו ניצבת רק במקום השישי, עם 18 שערי זכות, אולם בהפרש השערים החיובי, הפועל קטמון היא השלישית בליגה הלאומית, עם הפרש חיובי של 8 שערים.
והנה עוד נתון מעניין: הפועל שלנו סיימה ארבעה ממשחקיה בתיקו. אין בליגה הלאומית קבוצה שסיימהיותר משליש משחקיה עד כה בתיקו. עם זאת, יש עוד שלוש קבוצות שסיימו ארבע פעמים את משחקיהן בתיקו – הפועל נצרת עילית, הפועל פתח תקווה והפועל רמת גן.
ועוד: הפועל קטמון, שפתחה את עונותיה הקודמות בליגה הלאומית בתחתית או במרכז הטבלה, ניצבת לאחר 40 אחוז ממשחקי העונה הסדירה (12 מתוך 30) שלוש נקודות בלבד מהמקום השני , שממנועולים לליגה העל, ולא פחות מ-16 נקודות מהמקום שממנו יורדים לליגה א'.
יחד עם זאת, הכלכידוע די נזיל בליגה הלאומית. יחד עם הפזילה כלפי מעלה, חייבת קבוצת האוהדים לספורגם את הנקודות מהמקום שבו משתתפים בסיום העונה הסדירה במשחקי הפלייאוף התחתון.המרחק מהמקום התשיעי עומד כעת רק על 6 נקודות, 22 לעומת 16 של הפועל נצרת עילית.
ועוד נתון מעודד בהקשר להפועל קטמון ירושלים: לראשונה חיברה הקבוצה בליגה הלאומית כבר בסיבובהראשון שלושה ניצחונות רצופים, שהובילו אותה ממרכז הטבלה לצמרת הגבוהה.
כעת, נותרו שלושה משחקים לסיום הסיבוב הראשון בליגה. את התנופה שבה מצויה הקבוצה במחזורים האחרונים חייבים להמשיך גם ביום ששי הקרוב. מהניצחון הנאה על הפועל מרמורק (1:3) ביום שישי האחרון, ניתן רק להתעודד: החלוץ שנרכש עם תקוות גדולות בראשית העונה, החל לפרוע את החוב: שני שערים נהדרים שכבש רן יצחק ובישול נוסף לעוז צבאג, שבישל גם את אחד משעריו של רן יצחק, הלהיבו את 600 האוהדים שנסעו לרמלה לצפות במשחק. והנה עוד נתון סטטיסטי שיש בו גאווה: רק שלוש קבוצות בליגת העל הביאו במחזור האחרון למשחק חוץ יותר צופים מהפועל קטמון ירושלים.
אבל, את מירב השבחים לניצחון על הפועל מרמורק העניקו הפעם האוהדים למאמן האהוב של הקבוצה האדומה, ליאורזאדה. החילופים שביצע היו "קלף ניצחון". רן יצחק ועוז צבאג כבשו את השערים וצריך היה לא מעט אומץ להעלות למגרש שלושה שחקני התקפה ולהותיר את ההגנה כמעט חשופה, אולם, עם יוגב לרמן וירואן טסלר המצוינים בקו הבלימה האחורי, וכמובןעם ברק לוי בשער, ההימור היה במקום. מרמורק לא הצליחה לכבוש עוד שער מעבר לזה שכבשה בבעיטה מפתיעה מ-30 מטר במחצית הראשונה.
ביום שישי הקרוב תפגושקבוצת האוהדים האדומה את הפועל רמת השרון, קבוצת תחתית בעונות האחרונות ובעבר קבוצת ליגה על, שהשנה מגלה די במפתיע רמה נאה ומרוחקת רק שלוש נקודות מהפועל קטמוןירושלים.
ביום שישי, באצטדיון טדי, יהיה על האדומים שלנו פשוט להמשיך לגלות את הרמה הטובה מהמשחקים האחרונים. דומה שיהיה די בזה כדי להשאיר גם הפעם את שלוש הנקודות בירושלים, למרות שאין ספקשמצפה לקבוצה משחק קשה נגד יריבה עקשנית, שכבר עשתה לנו צרות לא מעטות בעבר, כולל הדחה מגביע המדינה אשתקד.
אחרי יום גשום ראשון מזה תקופה ארוכה באמצע השבוע, מבטיחים החזאים מזג אוויר נהדר ביום שישי הקרוב. נכון, בשעת המשחק יהיו 10-12 מעלות, אולם יש ירושלמי שלא אוהב את מזג האוויר הזה –אוויר הרים צלול ומעט קריר?
קהל אדום גדול ביציעי אצטדיון טדי יחייב את האדומים להעניק לנו עוד הצגה ולזכות לראשונה בליגה המקצוענית השנייה בישראל בארבעה ניצחונות רצופים. ניצחון כזה יכול להעלות את הקבוצה למקום השלישי ולהבהיר ליריבות בצמרת שהפועל קטמון של העונה הנוכחית טובה יותר מקבוצתהאוהדים בעונות הקודמות וקבוצה ש"תדבר" חזק בצמרת בהמשך העונה. יאללה הפועל!